CELEX: 32021D1789
Language: hr
Date: 2021-10-08 00:00:00
Title: Provedbena odluka Komisije (EU) 2021/1789 оd 8. listopada 2021. o izmjeni Provedbene odluke (EU) 2019/450 u pogledu objave upućivanja na europske dokumente za ocjenjivanje za fleksibilno crijevo za prskanje s krajnjim spojnicama i druge građevne proizvode (Tekst značajan za EGP)

11.10.2021   
               
               
                  HR
               
               
                  Službeni list Europske unije
               
               
                  L 359/117
               
            
         PROVEDBENA ODLUKA KOMISIJE (EU) 2021/1789
         оd 8. listopada 2021.
         o izmjeni Provedbene odluke (EU) 2019/450 u pogledu objave upućivanja na europske dokumente za ocjenjivanje za fleksibilno crijevo za prskanje s krajnjim spojnicama i druge građevne proizvode
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ (1), a posebno njezin članak 22.,
         budući da:
         
                     (1)
                  
                  
                     U skladu s Uredbom (EU) br. 305/2011, kad tijela za tehničko ocjenjivanje u vezi s njihovim bitnim značajkama ocjenjuju svojstva građevnih proizvoda obuhvaćenih europskim dokumentima za ocjenjivanje, na koje su upućivanja objavljena u Službenom listu Europske unije, trebaju upotrebljavati metode i kriterije iz tih dokumenata.
                  
               
                     (2)
                  
                  
                     U skladu s člankom 19. Uredbe (EU) br. 305/2011, nakon što je nekoliko proizvođača zatražilo europske tehničke ocjene, organizacija tijela za tehničko ocjenjivanje izradila je i donijela 14 europskih dokumenata za ocjenjivanje.
                  
               
                     (3)
                  
                  
                     Europski dokumenti za ocjenjivanje koje su sastavila i donijela tijela za tehničko ocjenjivanje odnose se na sljedeće građevne proizvode:
                     
                                 —
                              
                              
                                 fleksibilno crijevo za prskanje s krajnjim spojnicama;
                              
                           
                                 —
                              
                              
                                 laminirano segmentno drvo pravokutnoga poprečnog presjeka proizvedeno od radijalno rezanih trupaca;
                              
                           
                                 —
                              
                              
                                 vlačno otporno nosivo zupčasto spojeno konstrukcijsko puno drvo, koje se može obrađivati u lijepljeno laminirano drvo i lijepljeno puno drvo;
                              
                           
                                 —
                              
                              
                                 lijepljeno laminirano drvo zupčasto spojeno duž čitavog poprečnog presjeka;
                              
                           
                                 —
                              
                              
                                 ploče za zvučnu izolaciju/suhi estrih i nosive trake od valovitog kartona punjenog kvarcnim pijeskom;
                              
                           
                                 —
                              
                              
                                 masu za bitumen i bitumenske smjese izrađenu od praha recikliranih guma;
                              
                           
                                 —
                              
                              
                                 polimerna makrovlakna armirana bazaltnim vlaknima za uporabu u betonu;
                              
                           
                                 —
                              
                              
                                 prirubničke balansirajuće ventile;
                              
                           
                                 —
                              
                              
                                 sidrene profile;
                              
                           
                                 —
                              
                              
                                 sustave za armaturne priključke naknadno montirane s pomoću žbuke;
                              
                           
                                 —
                              
                              
                                 mehanička spajala za uporabu u betonu;
                              
                           
                                 —
                              
                              
                                 ekspanzijska spajala s kontroliranim momentom za uporabu u betonu s promjenjivim vijekom trajanja do 50 godina;
                              
                           
                                 —
                              
                              
                                 naknadno montirana spajala u betonu izloženom cikličkom naprezanju koje dovodi do zamora materijala;
                              
                           
                                 —
                              
                              
                                 nenosive trajne oplatne sklopove/sustave koji se temelje na šupljim blokovima ili pločama od izolacijskih materijala i ponekad betona.
                              
                           
               
                     (4)
                  
                  
                     Europski dokumenti za ocjenjivanje koje je sastavila i donijela organizacija tijela za tehničko ocjenjivanje zadovoljavaju potrebe koje treba ispuniti u odnosu na temeljne zahtjeve za građevine iz Priloga I. Uredbi (EU) br. 305/2011. Stoga je na navedene europske dokumente za ocjenjivanje primjereno objaviti upućivanja u Službenom listu Europske unije.
                  
               
                     (5)
                  
                  
                     Popis europskih dokumenata za ocjenjivanje objavljen je Provedbenom odlukom Komisije (EU) 2019/450 (2). Na taj bi popis radi jasnoće trebalo dodati upućivanja na nove europske dokumente za ocjenjivanje.
                  
               
                     (6)
                  
                  
                     Provedbenu odluku (EU) 2019/450 trebalo bi stoga na odgovarajući način izmijeniti.
                  
               
                     (7)
                  
                  
                     Kako bi se omogućila što ranija primjena europskih dokumenata za ocjenjivanje, ova bi Odluka trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Prilog Provedbenoj odluci (EU) 2019/450 mijenja se u skladu s Prilogom ovoj Odluci.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 8. listopada 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 88, 4.4.2011., str. 5.
         
         
            (2)  Provedbena odluka Komisije (EU) 2019/450 оd 19. ožujka 2019. o objavljivanju europskih dokumenata za ocjenjivanje za građevne proizvode sastavljenih radi potpore Uredbi (EU) br. 305/2011 Europskog parlamenta i Vijeća (SL L 77, 20.3.2019., str. 78.).
      
      
         
            PRILOG
            U Prilog se umeću sljedeći redci na temelju redoslijeda referentnih brojeva:
            
               
                           „100012-00-1106
                        
                        
                           Fleksibilno crijevo za prskanje s krajnjim spojnicama
                        
                     
                           130348-00-0304
                        
                        
                           Laminirano segmentno drvo pravokutnoga poprečnog presjeka proizvedeno od radijalno rezanih trupaca
                        
                     
                           130484-00-0304
                        
                        
                           Vlačno otporno nosivo zupčasto spojeno konstrukcijsko puno drvo, koje se može obrađivati u lijepljeno laminirano drvo i lijepljeno puno drvo
                        
                     
                           130661-00-0304
                        
                        
                           Lijepljeno laminirano drvo zupčasto spojeno duž čitavog poprečnog presjeka
                        
                     
                           210134-00-1202
                        
                        
                           Ploče za zvučnu izolaciju/suhi estrih i nosive trake od valovitog kartona punjenog kvarcnim pijeskom
                        
                     
                           230145-00-0105
                        
                        
                           Masa za bitumen i bitumenske smjese izrađena od praha recikliranih guma
                        
                     
                           260067-00-0301
                        
                        
                           Polimerna makrovlakna armirana bazaltnim vlaknima za uporabu u betonu
                        
                     
                           280004-00-0702
                        
                        
                           Prirubnički balansirajući ventili
                        
                     
                           330008-03-0601
                        
                        
                           Sidreni profili
                           (zamjena za tehničku specifikaciju „EAD 330008-02-0601”)
                        
                     
                           330087-01-0601
                        
                        
                           Sustavi za armaturne priključke naknadno montirani s pomoću žbuke
                           (zamjena za tehničku specifikaciju „EAD 330087-00-0601”)
                        
                     
                           330232-01-0601
                        
                        
                           Mehanička spajala za uporabu u betonu
                           (zamjena za tehničku specifikaciju „EAD 330232-00-0601”)
                        
                     
                           330232-01-0601 -v01
                        
                        
                           Ekspanzijska spajala s kontroliranim momentom za uporabu u betonu s promjenjivim vijekom trajanja do 50 godina
                        
                     
                           330250-00-0601
                        
                        
                           Naknadno montirana spajala u betonu izloženom cikličkom naprezanju koje dovodi do zamora materijala
                        
                     
                           340309-00-0305
                        
                        
                           Nenosivi trajni oplatni sklopovi/sustavi koji se temelje na šupljim blokovima ili pločama od izolacijskih materijala i ponekad betona
                           (zamjena za tehničku specifikaciju „ETAG 009”)”